På dage som den her føler jeg mig som verdens heldigste hund.
Jeg har solen i ryggen og vinden i ansigtet.
Jeg får lov at køre i den her bil, hvor ruderne altid er rullet ned.
Jeg hedder Bailey.
- Nyder du den friske brise? - Jeg elsker min dreng, Ethan.
Jeg elsker også min pige, Hannah.
Jeg har levet mange liv og tisset på mange ting og sager.
Men der er én ting, jeg aldrig har fundet ud af.
Hvorfor klør det altid lige her?
- Baby komme op nu. - Det var mit stikord.
Vi ses i køkkenet, når jeg har klaret min runde.
Knager du lige så meget som mig, bosshund?
Morgenerne havde de bedste dufte.
Vi skulle da passe vores pligter.
Kom, Bailey.
Men jeg fik altid et æg til sidst.
Nå, det mener du?
Hej, makker.
Tror du stadig, du kan, bosshund?
Godt så.
- Er du klar? - Født klar.
En ...
... to ... tre ... nu!
- Sådan, bosshund! - Det er ikke blevet nemmere.
Det er ikke blevet nemmere.
Du kan stadig, bosshund.
Ja, du kan. Ja, du kan. God dreng.
Kom, vi går op i huset. Kom så. Kom så.
Kom så, bacon. Kom så, bacon.
Det er ikke bacon, men pyt.
- Godmorgen. - Hej, mor.
Godmorgen, Gloria.
- Hvornår vågnede hun? - Jeg så ikke på uret.
Vi hygger os med vores barnebarn.
Hannah havde en dreng, Henry. Han fik Gloria med i vores kobbel.
Hvis I giver hende så mange pandekager, bliver hun buttet.
Måske giver hun mig en godbid. Nå, ikke?
Jeg troede, at babyer skulle være buttede.
Ethan, shh.
Hannah var begyndt tit at sige shh.
- Hvem er det? - Far.
- Jeg tror, hun har Henrys øjne. - Henry rejste og kom aldrig hjem.
Hannah græd meget. Jeg slikkede tit hendes ansigt.
Gid min søn levede og kunne se sin bedårende datter.
Taber hun noget, spiser jeg det.
Orange ... lilla ...
Gloria kunne godt lide at have mad i ansigtet.
Men ikke god mad.
En klam hund slikkede mig lige i ansigtet. Sådan er der her.
CJ, hvor skal du hen? Vi skal lege her.
Hvad sker der i Chicago? Fortæl mig alt. Væk med dig.
Skal I i byen?
Jeg kan se dig, pruhest.
Jeg kan ikke.
Du må ikke gå derind!
CJ, stop!
Rolig, dreng.
Jeg kunne høre på Ethans vejrtrækning, at han var bange.
- Hvad laver du? - Jeg ringer tilbage.
- CJ gik lige ind til Linus. - Kom her.
Hun kunne være kommet til skade. Bailey reddede hende.
Så den er som de der heltehunde fra tv?
Den hedder Bailey.
Jeg elsker, når han siger mit navn.
Vi går indenfor.
Jeg ved, hvad du gjorde, bosshund. Kom.
Jeg ved ikke, hvor Gloria fandt den baby, men den er herlig.
CJ er kvik og nysgerrig. Vi må bare holde øje med hende.
- Jeg så væk i to sekunder. - Snarere to år.
- CJ. Kom nu, CJ. - Nej.
- Clarity June. - Bedste!
- Mor er her nu. Kan du sige mor? - Bedste, bedste.
- Clarity June, det er ikke sjovt. - Jo, lidt.
Hvorfor tørrer ingen mad af i mit ansigt?
Efter alle dagens strabadser ville jeg køles lidt ned i bassinet.
Hej. Har I det sjovt?
Bedstefar!
I passer hende i to timer, og nu bader hun med en beskidt hund?
Gloria vil endelig lege!
- Vi leger bare. - Op med dig, hund.
- Vi har det bare sjovt. - Bare rolig, skat, nu er mor her.
- Kom. - Nu forstår jeg din leg.
Derfor kan jeg ikke lide hunde.
Måske ville du stikke næsen i min bagdel?
Gloria er for ung til at være enke.
Hun var otte måneder henne, da Henry kom ud for bilulykken.
Men hvor er hendes moderinstinkter?
Gloria er ved at stykke et liv sammen for hende og CJ.
- Hun har forsikringspengene. - De penge er til CJ's uddannelse.
Du har opfostret to børn, ikke jeg.
Så hvis du ikke er bekymret, er jeg heller ikke.
Jeg ville være bekymret, hvis de ikke var her.
Ja ja, sådan. Lige der. Og så ned ad øret. Ja!
Vi tre kan give pigen al den kærlighed, hun har brug for.
- Av! - Hvad er det?
- Hvad? - Der er en knude.
- En stor en. - Hold op med at trykke der.
Jeg må have ham til dyrlægen. Hvad er nu det for noget?
Ethan ved altid, hvornår jeg har lyst til at køre i bil.
Ved du hvad, bosshund? Bare bliv liggende her, min ven.
Dyrlægen sagde, du skulle have det rart.
Jeg skal nok klare runden selv.
Jeg havde dårlige dage og gode dage.
I dag var en god dag.
- Krydstogtet har endelig ringet. - Gloria talte længe til sin hånd.
- De skal bruge en sanger. - Værsgo, vovse.
- Der er ikke noget i koppen. - Har du lavet en kop til mig?
Tak!
- Lækkert! - Var der noget i den kop?
De valgte en sanger, som ikke slæber et barn med.
Måske skulle jeg tage hjem til Chicago.
- Mere? - Hvad skal jeg stille op?
- Hej. - Hej.
Det tog en evighed at få hende til at sove.
Gloria ...
Hvis du gerne vil ud at arbejde, kan du lade Clarity være her hos os.
- I synes, jeg er en dårlig mor. - Hvad?
- Det var ikke det, jeg sagde. - Vil I tage mit barn fra mig?
- For hun er det eneste, jeg har. - Du fik lige et fantastisk tilbud.
I vil bare have pengene fra Henry.
Så I kan sætte den her faldefærdige gård i stand!
- Den er ikke faldefærdig! - Ethan var vred. Han råber aldrig.
Det handler kun om at skabe et godt hjem til CJ.
Jeg er hendes mor. Hendes hjem er, hvor jeg er.
- Men jeg er vist ikke velkommen. - Du er altid velkommen her.
Så I kan fortælle mig alt det, jeg gør forkert?
- Det har jeg ikke behov for. - Tænker du aldrig på CJ's behov?
Tænker nogen på mine behov?
Der var ballade i koblet. Nogen havde nok spist Glorias mad.
Gloria, du må ikke køre. Vi kan finde ud af det her.
- Lad os nu finde en løsning. - Hun er mit barn, ikke jeres.
Ethan. Hvad skal vi gøre?
Hannah var så trist. Lige så trist, som da hendes søn ikke kom mere.
- Du skal have de her penge. - Nej tak.
De er til CJ. Tag dem nu bare.
Og send os din adresse. Det er det mindste, du kan gøre.
Gloria ...
Farvel, CJ! Jeg elsker dig!
Jeg ville løbe efter bilen for Hannah og Ethan, men ...
... jeg havde ikke kræfter til det.
Jeg ville spise for at gøre Ethan glad.
Men jeg var ikke længere sulten. Der blev stille, efter CJ rejste.
Hun skal nok kontakte os. Før eller senere.
- Jeg elsker den sang. - Det gør jeg også.
Den skal ikke gå til spilde. Kom. Kom så med dig.
Du kan altid muntre mig op.
Okay da. Jeg er træt, men jeg gør det.
Hej! Du kan stadig!
- Bailey. - Bailey! Det er mig.
Hun er taget, makker.
- Hej, doktor Deb. - Hej.
Jeg kom ud, og så lå han bare her. Han har stærke smerter.
- Jeg tror, hans tid er kommet. - I har gjort alt, I kunne, for ham.
Vil I have et øjeblik sammen?
Bailey. Bailey, Bailey, Bailey. Du er min dreng.
Hvor har vi haft det godt sammen.
Du har gjort så meget for mig.
Næste gang du kommer tilbage, -
- kan det så ikke være til CJ?
Hun har brug for dig, ligesom jeg havde. Du kan beskytte hende.
Du kan gøre hende glad, ligesom du gjorde mig glad.
Jeg forstod ikke alle ordene, men jeg vidste, hvad Ethan mente.
- Er du klar? - Ja.
Så kommer der et stik. God dreng.
- Nu gør det snart ikke ondt mere. - Jeg kan huske det fra tidligere.
Et lille jag, og så gjorde det ikke ondt længere.
Hvem er min bosshund? Er du min bosshund?
Jeg elsker dig, Bailey. Bailey, Bailey, Bailey.
Nu gjorde det slet ikke ondt mere. Jeg var et fantastisk sted!
Ethan gav mig en ny opgave. Jeg skulle beskytte CJ.
Og jeg ville ikke holde op med at lede, før jeg fandt hende.
Så var jeg hvalp igen! Med en mor og brødre og søstre.
Hvorfor er der altid syv hvalpe og seks dievorter?
Bare rolig. Jeg finder gode hjem til alle dine unger.
Men det føltes, som om noget manglede denne gang.
Jeg har ører. Ret lange. Jeg har en hale. En snude.
Gad vide, om jeg har en ...? Niks. Jeg er en pige denne gang.
Det var skønt at være hvalp igen. Jeg måtte lege, lege og lege.
Der var en gammel hund, Mr. Churchill. Han var godt nok sjov.
Noget af en håndfuld, hva', Mr. Churchill?
Folk kom og tog mine søskende en for en.
Til sidst var kun min yndlingsbror tilbage.
Jeg hed Molly. Og han hed Rocky.
Så en dag skete det allerværste.
Rocky skulle væk. Hvem skulle jeg så lege med?
Den pige ... Der er noget ved den pige.
Det er en lugt, jeg kender.
Det lugter som ...
CJ! Nu husker jeg min opgave! CJ er min opgave!
Hun må ikke slippe væk. Jeg kommer, CJ!
Jeg må ikke svigte Ethan. Jeg skal hen til CJ.
Den klarer jeg, den klarer jeg.
Jeg klarer den ikke.
Skønt, at du og Rocky passer sammen.
- Han er allerede min bedste ven. - Jeg kommer, CJ!
Der er for mange låger her.
CJ, det er mig! Jeg skal beskytte dig.
- Psykohvalp! - CJ var en gigantisk baby nu.
Den her hvalp er jo sindssyg.
Det er Molly. Hun og Rocky er uadskillelige.
- Vil din familie måske tage begge? - Bare lad mig.
Jeg må køre, inden de ombestemmer sig.
Uhm, salt. Mælk. Hamburger!
Vil dine forældre lade dig få en hvalp?
- Min mor elsker hunde. - Gør hun?
- Nu tier jeg stille. - Jeg tager bare Molly med hjem.
Min mor bliver vild med hende. Så ringer hun til dig.
- Shh. - Sådan sagde Hannah også altid.
- Hvad mon det betyder? - Er det dig, Clarity?
- Hej, mor. - Den stemme. Det er jo Gloria!
- Har du flyttet kassen med demobånd? - Jeg har ikke rørt den.
Jeg har nemlig mødt en producer, der rigtig gerne vil høre min musik.
Jeg skal lave lektier!
- Dit nye hjem. - CJ, frygt ikke. Jeg beskytter dig.
- Kat! - Nej, Molly!
Molly! Molly, altså!
Nej!
- Fedt! Du elsker også fangeleg. - Stop! Ikke mine lektier.
Nej, Molly! Molly!
Nej, Molly! Rolig!
- Hvor er du, din dumme pige? - Her er vildt meget at tygge på!
Det var sjovt! Hvad skal vi nu lege?
Du er hærgehunden.
Jeg er vild med min nye seng. Hvor sover du?
Hilda sagde, du var nogenlunde renlig. Nu lægger jeg et tæppe her.
- Når man skal, så skal man. - Nej, Molly!
- CJ, jeg skal tale med dig. - Jeg er ved at skifte tøj!
Hvorfor er døren låst? CJ!
- Luk nu op. - Øjeblik!
Den leg kender jeg ikke. Men vi prøver.
Hvorfor larmer du sådan? Er her sprunget en bombe?
- Jeg har flyttet lidt rundt. - Her lugter fælt. Åbn vinduet.
Jeg er vild med dit tøj.
- Jeg skal på date i aften. - Skal du? Av!
- Av min arm! Er han sød? - Det er de altid i starten.
- Kan du selv sørge for mad i aften? - Igen?
Ja.
Det bliver vist sværere, end jeg troede, at gemme dig.
Hej, skat. Er du klar? Så kører vi.
- CJ? - Er du klar?
- Hvad skal jeg sige? - Stil spørgsmål. Og ring op igen.
Ikke grine. Jeg må leve mig ind i rollen.
- Hvor blev CJ af? - Ønsk mig held og lykke.
Hej, CJ.
- Hallo? - Er det Hilda?
- Det er Gloria Mitchell. - Jeg har ventet dit opkald.
Alle tiders. Min datter, Clarity, kom hjem med en sød hund i dag.
Vi knuselsker hende.
Clarity! Jeg fortæller lige Hilda, hvor vilde vi er med Molly.
Hæng lige på.
- God timing, Trent. - Hej. Det er Trent.
- Hvor meget foder skal Rocky have? - En halv kop. Jeg må løbe.
Som sagt vil vi gerne være hendes permanente hjem.
- Hæng lige på. - Sådan, Trent.
- En halv kop eller halv deciliter? - Bare en halv kop.
- Måske skulle jeg veje det af. - Det må du selv om. Jeg løber nu.
- Undskyld afbrydelserne. - Jeg ser ud på vores enorme have.
- Molly og Clarity boltrer sig der. - Undskyld, et øjeblik.
- Jeg har givet Rocky et mellemnavn. - Jeg har travlt lige nu.
- Rocky Cliff. Fangede du den? - Må jeg ringe tilbage senere?
Ikke for sent. Jeg skal tidligt i seng.
Det lyder som et skønt hjem. Godt, at det faldt på plads.
Så skal jeg ikke tage mere af din aften. Tak.
- Vi gjorde det! - Det var mit livs første narrestreg.
- Tak, tak, tak! - Jeg kan også larme!
- Kom så, Rocky! Klør fem! - Jeg elsker dig.
Vi gjorde det!
Min opgave var at beskytte CJ.
Men hun var tryg. Så måtte jeg vel godt lege med Rocky?
Rocky ødelagde alle sutsko i huset. Min far bandede på mandarin.
Jeg gik ud med Molly to gange. Alligevel tissede hun på sengen.
Hvordan kan du skjule den skøre hvalp bare én dag?
- Vi skal da træne dem sammen! - I to skal i hvalpeskole!
- Nej, Molly! - Hvorfor går de så langsomt?
Sit. Sit. Sit.
- Okay, så stå. God hund! - Man skal have autoritet. Se her.
- Læg dig. - Jeg venter på en bedre leg.
Se. God pige.
Bliv der. Vent. Nej, Rocky! Stop!
Giv pote. Kom nu.
- Hvad er en pote? - Giv pote. Kom nu.
- Måske er det en pote? - God hund! Sådan!
- Jeg kan give pote! - Du har lige bestået hvalpeskolen.
- Rocky, kom tilbage! - Du er en god hund.
Du kan være her, mens jeg er i skole. Ikke noget med at gø, okay?
Jeg forstår ikke rigtig, hvad der sker.
Det her skal CJ se!
Skal det forestille mad?
Hvad er det for en skøn lugt? Den er jeg vild med!
- CJ? - Clarity, hørte du også det?
Lyden kom vist fra kælderen. Jeg ser efter!
Jeg er her, CJ! Du huskede det!
Shh, Molly!
Igen det "shh". Hvad betyder det mon?
Her er ikke noget! Det var nok inde hos naboen.
- Ja! Klø mig på maven! - Jeg må fortælle hende om dig.
Mor, jeg skal fortælle dig noget!
Kan du ikke bestille pizza i aften? Men lad være med at spise en hel.
Livet bliver sværere, hvis man er buttet.
Og sangere skal se godt ud.
- CJ blev vist ramt. Men af hvad? - Hvad var det, du ville snakke om?
- Hvornår kommer du hjem? - Det bliver ikke så sent.
- Mor! Mor, jeg er bange! - Vent på mig, CJ!
CJ var bange. Jeg var bange.
Hvis nu jeg beskyttede hende, beskyttede hun nok også mig.
Jeg har aldrig kunnet fordrage, når mor var ude om natten.
Men nu har jeg dig. Så skal jeg ikke være bange mere.
Jeg ved, du beskytter mig.
Få den lyd til at holde op. Jeg er rigtig bange.
- Banke, banke på. Godmorgen. - Godmorgen.
- Skal jeg lave morgenmad til dig? - Hvad? Kan du finde ud af det?
- Selvfølgelig. - Jeg skal udenfor lige nu.
- Hvad er det? - Det er ...
Hej. Du må være Clarity. Jeg hedder Paul.
- Hvem er den lille fyr? - Den lille tøs. Hun hedder Molly.
- Står vi op nu? Jeg skal tisse. - Hvor er den sød.
Jeg elsker hunde. - Det gør mor og mig også.
Jeg skal gå tur med Molly, men vi er tilbage til morgenmad.
- Jeg mixer et par mimosaer. - Super.
Nu får vi ballade, Molly. Det kan du lige tro.
Gik du bag min ryg og fik en hund? Du må ikke få hund. Er du med?
Gloria lød vred. Og der var en stærk lugt.
- Vil du have en mimosa til, skat? - Ja tak.
- Jeg beholder hende. - Hun bliver glad, hvis hun leger.
- Jeg beholder Molly. - Jeg bestemmer.
Man må ikke lade 11-årige være alene næsten hver nat.
Når der er lyn og torden.
Min lærer ville nok gerne høre om en mor, der gjorde det.
- Truer du mig? - Jeg bliver bange.
Molly beskytter mig. Du kan ikke tvinge mig til at sende hende væk.
Hun er min bedste ven. Og jeg gør selv alt arbejdet.
Du havde ikke engang opdaget hende.
- Den hund trænger til et bad. - Du får lov til at blive hos mig.
- God pige, CJ. - Den er god nok. Du skal i bad.
Se mit armbånd, Molly. Der er vedhæng for mine to yndlingsting.
- Dig og min guitar. - Tak, fordi du viste mig det der.
Nu sover jeg videre.
Gode, gamle Trent. Altid punktlig.
Gode, gamle Rocky. Altid punktlig.
- Hej. - Hej.
Først hiver jeg i pinden, så hiver du i pinden, så mig igen.
- Se vores børn. - Ja. De er blevet store nu.
Skal vi spare op til college?
Molly og jeg går nok ikke den vej. Jeg overvejer at droppe ud.
Hvis jeg sagde til mine forældre, jeg ville droppe ud, eksploderede de.
Ja ... Så snart jeg kan, vil jeg væk herfra.
- Jeg vil flytte til New York. - Hvordan?
Jeg har forsikringspenge, fra dengang min far døde.
Jeg får dem, når jeg fylder 18. Jeg vil flytte til New York, -
- lave et demobånd og komme i gang som musiker.
Du taler næsten aldrig om din far.
Jeg kan se, når CJ har brug for mig. Øjeblik, Rocky!
Hej, Molly. Kom her.
Han døde, lige inden jeg blev født. Så jeg ved ikke noget om ham.
Gloria siger, at hans forældre forsøgte at stjæle pengene fra mig.
Jeg ved snart ikke. Hun drikker for meget, men hun reddede da mine penge.
CJ krammede mig så hårdt, jeg ikke kunne få vejret. Jeg elskede det.
Hej! Skal du købe noget? For så må jeg hellere komme ind.
Ja, det skal jeg. Men jeg har ikke travlt.
Lad mig gætte. En pose saltkringler og en Sprite?
Jeg er vist ret forudsigelig.
Shane.
- CJ. Og det er Molly. - Der er noget lusket over ham her.
- Vil den nu tisse på mig? - Rolig, Molly.
Undskyld.
- Kan du lide motorcykler? - Lidt.
Du skal kaste bolden.
Saml den op og kast den. Så henter jeg den, og du kaster igen.
- Nej tak, vovse. - Han forstår det ikke.
Han er ikke for kvik.
Hent så bolden, Molly. Hent bolden.
Rocky og Trent!
Et hurtigt snif til Rockys bagdel, og jeg vidste, han havde det godt.
Kom.
Hej, Trent. Tak.
- Det er Shane. - Hej.
- De vil begge med i CJ's kobbel.
- Du ringede ikke tilbage. - Undskyld. Jeg har haft travlt.
Er det din mor?
De knurrede ikke ad hinanden med lyd på, men de knurrede.
Der er talentkonkurrence i næste uge. Der kan du synge for et publikum.
- Du vil gøre det så godt. - Du har ikke hørt mig i årevis.
Du skal have et publikum. Og man kan vinde 500 dollars.
Du kan komme på scenen mellem tryllekunstneren og mimeartisten.
Det lyder lidt kikset, Trent. Men tak.
Vi må videre!
- Ses vi senere? - Rocky og mig skulle til at lege.
Hvis du vil have noget lækkert, skulle du smage de her sokker.
Hey, skal vi ikke kigge ind hos min ven? Der kommer et par stykker.
Jeg må nok hellere hjemad. Jeg skal op og i skole.
Vær nu ikke sådan en lyseslukker.
Okay.
Jeg havde ikke lyst til at være her. Det havde CJ heller ikke.
Du sagde, der kom et par stykker.
Gjorde jeg?
- Vil du ikke nok køre mig hjem? - Om lidt. Slap nu af.
Snup en øl.
- Kom nu! Stil det krus. - Vi skal væk.
Her er ikke godt. Vi skal væk.
- Vi skrider. Skynd jer ud! - De andre går. Det skal vi også!
- Nu skal jeg tage den. - Hvad sker der med min hund?
I kan ikke tvinge mig til at efterlade min hund! Molly!
Hvorfor sætter du dig i den bil? Så kan jeg ikke beskytte dig.
CJ!
Jeg ville ikke være her. Jeg ville være hos CJ.
Hvor var hun?
- Trent! - Hej, min tøs.
Jeg skal finde CJ.
Kør videre. Jeg giver hals, når jeg kan lugte hende.
Der er hun! Stop!
- Molly! - CJ, jeg er tilbage! Jeg fandt dig.
Hej.
Tak.
Trent fik skubbet den anden ud af koblet. Han bed ham nok.
- Jeg er en klovn. - Det sker.
- Du træffer aldrig forkerte valg. - Jeg er bange for mine forældre.
Du skal i det mindste ikke i 100 timers samfundstjeneste.
Skal du samle skrald langs motorvejen?
Nej, de satte mig på et projekt, hvor hunde trænes til at lugte kræft.
Det lyder skørt, men så må Molly da komme med.
Det er et spændende pilotprojekt. Vores resultater er fremragende.
Ved hundene, at folk har kræft, før lægerne kan se det?
Vi ser verden. Hunde lugter den.
Deres lugtesans er 100.000 gange bedre.
Vi lærer hundene at lugte forskel på ondartede og godartede prøver.
Hvis det lykkes, kan det redde liv.
Må jeg lugtetræne en hund? Hvor er det fedt.
Skønt, at du er så entusiastisk, men først ...
Jeg håber ikke, det er CJ's opgave.
Vi kom hver dag. CJ var glad, og det gjorde mig glad.
Hvorfor får han godbidder? Det vil jeg også have.
God dreng.
Hvis Bode får en til godbid, går jeg amok.
God dreng, Bode.
Der var den lugt. Er det, derfor Bode får godbidder? Hvis jeg nu ...
Så du det?
God pige!
Hvis man kan finde lugten, får man en godbid!
Må jeg også begynde at træne Molly?
God pige, Molly.
Stille!
Jeg kender den lugt.
- Hej, Gloria. - Hvor er det godt at se dig.
- Ethan og Hannah! Endelig! - Hej med dig. Hvem har vi der?
Det er mig! Bailey! Jeg er en pige nu!
Sikke en overraskelse.
Vi skrev, at vi kom på disse kanter og gerne ville kigge forbi.
- Den besked så jeg ikke. - Se, Ethan!
Vi ryddede op i laden og fandt en masse af Henrys ting.
- Vi tænkte, du og CJ ville se dem. - Kan I se, hvad jeg laver?
- I kunne have sendt det. - Vi ville også se jer.
- Vi vil gerne se CJ. - Vi vil ikke se jer.
- Ethan, det er mig! Bailey! - Er det dig, bosshund?
- Det er mig! - Stille!
- Gloria, vi vil bare se CJ. - I kan da ikke bare dukke op.
Jeg er ikke længere en teenager. I kan ikke skubbe rundt med mig.
- Vi vil bare se vores barnebarn. - Jeg siger til CJ, at I er her!
- Hun vil ikke se jer. - Er hun hjemme?
Du tror, det er løgn! Ethan og Hannah er her!
De lugter bedre end nogensinde. Kom så!
Vi har et fint liv uden jer. Det her er et bagholdsangreb.
Bagholdsangreb? Vi er i familie!
Kan vi ikke bare begynde forfra? Gloria, kom nu!
- Du glemte Ethan og Hannah. - Ikke det blik.
Selv efter alle de år vil de tage hende fra mig.
Gloria, luk dem ind. Det er Ethan og Hannah.
Jeg stiller det her.
Jeg ved, det er dig, bosshund.
- Jeg elsker at blive kaldt det. - Pas godt på CJ.
I må ikke køre! CJ er her!
Kom, Molly.
Godt klaret, Molly. Andi siger, du er en dygtig elev.
Mad, tak.
- Lad os være. - Hvad laver du her?
- Du tager ikke telefonen. - Jeg vil ikke tale med dig.
Vær nu ikke så vred over den fest.
- Du skal ikke gå fra mig! - Slip mig. Hvad laver du?
- Den bed mig! - Gå med dig. CJ kan ikke lide dig.
Jeg slår den køter ihjel!
Jeg kan heller ikke lide dig.
Richard, hvis det er dig, så tag dit lort.
Nå, det er dig. Richard er skredet.
Shane har lige overfaldet mig.
Glorias lugt var stærkere end sædvanligt.
Vi har vist bare ikke en god dag med mændene.
Fint ... Du er fuld.
Ja. Voksne må godt blive fulde, når kæresten skrider fra dem.
Og han lånte penge, jeg aldrig ser igen!
Jeg fortalte dig lige, at en fyr overfaldt mig. Er du bare ligeglad?
Spillede du op til ham? Provokerede du ham?
Det sagde du bare ikke.
- Du er verdens værste mor. - Nej, det var min mor.
Jeg går. Jeg vil ikke længere være her.
Jeg tager mine penge og flytter.
- Pengene fra fars forsikring. - De penge er væk.
Hvad?
Hvordan tror du ellers, vi kan have et hus og en bil?
- Men de penge var til mig. - De er også brugt på dig!
Jeg er alene. Hvordan skulle jeg klare det alene?
Så alle rejserne, mor?
Skabene fulde af designertøj? Vinkasserne?
Er alt købt for min arv?
Jeg fortjener også fine ting.
De penge var det eneste, jeg havde fra min far.
Det var det eneste, der fik mig til at føle, -
- at nogen i hele denne verden havde tænkt på mig.
- Men det var dumt af mig. - Du tager ikke bilen!
Hvorfor ikke? Den er købt for mine penge.
Jeg vidste ikke, man kunne have en trist biltur.
Hvad?
Lad mig være i fred!
Hvad laver du?
- Jeg gled igen ned fra sædet. - Undskyld, Molly.
Bilen er gået amok.
- Molly? - Så stoppede bilen endelig.
- Er du okay, CJ? - Molly? Molly?
Jeg elsker den lyd. CJ er i nærheden.
Molly ... Molly.
Men nu ved jeg, jeg forlader hende. Jeg vil ikke, men har intet valg.
Jeg kan huske lille CJ på gården. Jeg ville så gerne beskytte hende.
Hun havde sådan brug for mig.
Hendes rejse er ikke slut.
Kom så.
CJ var så trist. Hun har stadig brug for mig.
CJ, hvor du end er, så lover jeg, at jeg finder dig.
Men først skal jeg nå et par ting. Lege, slås, bide et par ansigter.
Gø, lege med tæpper, bide i et par ører ...
Desværre skal jeg også stadig i bad.
Jeg skulle med på CJ's rejse. Men jeg kunne ikke finde hendes lugt.
- Kom, Kleppert. - Nu boede jeg hos Joe.
Han var god mod mig. Han boede i et hus lavet af snacks.
Den er til dig. Velbekomme.
Det er mine yndlings.
- Værsgo. - Dem havde jeg glemt. De er bedre.
Ingen is til dig. Hvad med en kødsnack?
Okay, den er allerbedst.
Så en dag hørte jeg noget, der mindede mig om ...
Den lyd.
- Godmorgen. - Hej.
Kunne det være ...?
Lige et snif til for at være sikker.
- Går det godt? - Ja tak.
- Det bliver 4,50 dollars. - Det er da løgn! Det er CJ!
- Jeg fandt dig! - Kleppert!
- Han rejser sig ellers aldrig. - Hvordan fandt du dog på det navn?
- Det kom til mig. - Hej med dig, Kleppert.
- Nu kan jeg tage med dig. Hvorhen? - Du lugter nok af hund.
Jeg har ikke længere hund.
Jeg havde en, der hed Molly. Hun var skøn.
Hun ved, det er mig. Vi er endelig sammen igen.
Du giver pote. Hvor er det sødt! Jeg lærte min hund at give pote.
- Det har han aldrig gjort før. - Har han ikke?
Det var dejligt at møde dig, Kleppert.
- Må jeg også bede om et skrabelod? - Hvor skal du hen?
- Til New York. - Bare Joe anbefaler de kødsnacks.
- Har du fundet arbejde? - Jeg er sanger og sangskriver.
Eller forsøger at blive det. Hold da op! Jeg vandt 50.
- Tillykke. - Jeg har aldrig vundet noget før.
- Du må være en lykkehund. - Og også de sprøde, salte snacks.
- De smager vildt godt! - Tak.
- Hej hej. - Kør forsigtigt.
Jeg ville takke Joe for alt. Jeg var så taknemlig.
- Nej, du skal blive her, Kleppert. - Jeg skal da med dig!
CJ, hvad laver du?
Du må ikke køre fra mig! Jeg har lovet at beskytte dig!
- Kleppert! - Kom tilbage! Jeg skal hjælpe dig!
- Kleppert! - Tag mig nu med!
Nej, du må ikke slippe fra mig. Jeg stopper aldrig!
Sæt tempoet ned. Undskyld. Jeg kan ikke løbe mere.
Kom her, Kleppert. Kleppert! Kom nu med dig.
Jeg stopper aldrig med at lede efter dig.
Den ene dag tog den anden, men ingen CJ.
Jeg ved ikke, hvorfor hun kørte fra mig.
Jeg ventede så længe. Jeg blev ældre og ældre.
Og da min tid kom, vidste jeg det.
Jeg skulle åbenbart ikke være hos CJ i dette liv.
Jeg havde et godt liv hos Joe.
Men det var hårdt at vide, at CJ måtte klare sig uden mig.
Jeg vidste, vores rejse ikke var forbi.
Jeg kom tilbage i en lille udgave, men det var ingen hindring.
Jeg var født nok gange til at vide, at man bare må kæmpe for føden.
GIV EN HUND ET HJEM
Jeg ville åbenbart ikke vokse mere, men blive ved med at være lille.
På størrelse med en kat.
Hvis jeg ville finde CJ, skulle der en ny strategi til.
- Hvor er du sød! - Jeg har allerede en ejer!
- Vi vil gerne have en ældre hund. - Jeg har den perfekte hund til jer.
- Beklager. - Hvor er du sød!
- Du kan være i min taske, skat. - Niks! Bare gå videre.
Godt gået, gamle dreng. Hun bliver ikke nem.
Hov, vent lidt! Jeg kender den lyd.
Kan det være ...?
Det tror jeg!
Tænk, hvis det er!
- Du skal med tilbage på internatet. - Jeg må bare undersøge det!
Og det kan jeg kun ved at ...
Tak for al maden og vandet!
Det her sted er jo kæmpestort!
Af banen! Hund skal forbi. Undskyld!
Der er fordele ved at være lille. Det lugter skønt! Et lille slik?
Nej! Hun må ikke slippe væk denne gang.
Jeg kan ikke se noget. Jeg må højere op.
Der er hun!
- Goddag. - Jeg har korte, men hurtige ben!
- Hov! - Min CJ!
- Jeg fandt dig! - Hej med dig. Hvad laver du?
Kom her. Hvordan får jeg den af?
Så er jeg her. Jeg skal beskytte dig.
- Stadig lækker. - Hvor kommer du fra?
Manhattan Dyreinternat
Hej. Ham her flygtede vist.
- Er det Max? - Max. Du er en sød og kærlig hund.
Du er den eneste, han ikke vil bide. Det er, som om han valgte dig.
Det går ikke. Min kæreste har allerede en hund.
- Jeg kan ikke komme med en til. - Det var en skam.
Han skal aflives i morgen.
Vi forsøger altid at finde et hjem, men internatet er overfyldt.
En anden hund kan få pladsen. Vi er nødt til at have udskiftning.
Duke ...
Sit.
- Sit, Max. - Ja, sit. Og bliv sittende.
Er du med?
Det er Max. I to skal blive gode venner.
Som hun sagde, er det mig, der bestemmer nu.
CJ lavede altid lyde til os.
Jeg kunne godt lide de lyde.
Hej. CJ? Så er jeg hjemme.
- Hej, Duke. - Hvorfor er den mand i vores hus?
Opfør dig pænt.
- Hej. Har du haft en god tur? - Du kvaser mig.
- Så det er den hund, du fortalte om? - Hold dig væk! Jeg beskytter CJ!
- Skøn personlighed. - Han skal lære dig at kende.
- Duke er glad for en at lege med. - Er det godt at spille for to hunde?
- Ja. De er et godt publikum. - En skam, at de ikke køber plader.
Jeg optræder, når jeg er klar.
Hver dag gik CJ tur med en masse hunde.
De vidste, jeg var førerhunden.
Hej!
Ringo har hygget sig. Han tissede to gange.
- Tak. - Vi ses.
- Den her kasse lugter af ... - Max! Hvor skal du hen? Undskyld!
- Den her vej! - Max!
Kom tilbage! Max!
- Trent! - CJ.
- Hvor er Rocky? - Hvad ...?
Hvor er det underligt. Min hund trak mig herhen.
- Bor du her? - Jeg er lige flyttet ind.
- Hvem er den lille fyr? - Max. Pas på, han er lidt bidsk.
Hvor er det godt at se dig! Hvor er Rocky?
Mig kan han godt lide.
Tænk, at du bor i New York. Du virkede ikke som storbytypen.
Jeg boede i London et stykke tid. Da muligheden bød sig, -
- tænkte jeg, jeg ville prøve.
Min næse sagde, at Rocky var væk. Stakkels Trent.
En person kan ikke være glad uden en hund.
- Her er flot. Du må klare dig godt. - Er her mon nogen snacks?
- Undskyld. - Jeg følger stadig reglerne.
Jeg beundrede dig for at blæse på reglerne.
Gloria lærte mig ikke reglerne.
- Hvordan har din mor det? - Det ved jeg ikke.
Jeg har ikke talt med hende i flere år.
- Hvordan går det med musikken? - Godt. Det er da hårdt.
Og jeg lufter hunde for at få til dagen og vejen.
Sikke en lettelse. Jeg var lidt bange for, du var blevet en hundedame.
CJ var glad og grinede. Hun grinede aldrig sammen med Barry.
Jeg må nok se at komme afsted.
Min kæreste kommer i næste weekend. Vi kunne gå i byen sammen alle fire.
Ja, det vil vi rigtig gerne.
CJ virkede trist bagefter.
Hun ville have Trent i vores kobbel. Det ville jeg også.
Det betød så ...
... at Barry måtte ud.
CJ!
Barrys.
CJ!
Jeg har holdt på det hele dagen. Skideshowet starter nu.
- CJ! - Perfekt!
Hvis jeg bliver nødt til at bide ham, så gør jeg det.
- Det var dumt at tage den hund ind. - Hvorfor siger du det?
Se på dig selv. Din karriere står i stampe.
Ih, tak. Jeg har det i forvejen skidt med det.
- Du har bare ikke det, der skal til. - Jeg vil ikke længere være her.
Hvor tager du hen? Du har hverken lejlighed eller penge.
- Jeg finder ud af noget. - Du går ikke.
Rør mig ikke!
Vi kan ikke lide dig.
Duke?
- Hej. - Tak.
Amanda kommer hjem på tirsdag. Hun har sagt ja.
- Vi må ikke have hunde. Skjul ham. - Okay. Tak.
Jeg slap af med Barry. Men Trent kom ikke i vores kobbel.
Nu var det bare mig og CJ.
Vi flyttede meget rundt og gik hele tiden tur.
Hver anden dag sov vi et nyt sted.
Men vi så aldrig Trent. Selvom vi vidste, hvor han var.
Jeg holdt mig tæt ved CJ, men hun virkede alligevel trist.
- Prajer du en taxa? - Ja.
- Max, kom her. - Trent!
Kan du ikke lugte Trent?
- Tak. - Forsøg at få den taxa der.
- Shh, Max! - Nu forstår jeg det!
Shh betyder "gø højere". Det skal jeg nok, CJ.
Trent, vi er lige her! Her kommer jeg! Grib mig!
- Max? - Grib mig.
- Kender du den hund? - Stil den hårbolle, og tag mig op.
- Hej. - CJ.
- Beklager. - Det er min gamle veninde.
- Liesl, det er CJ. - Hej. Hyggeligt at møde dig.
Du svarede aldrig på mine beskeder. Er alt, som det skal være?
Ja ja. Undskyld.
Alt går superfint. Jeg ... Jeg ville ...
- CJ. - Undskyld.
Her lugter meget bedre end der, hvor vi sov i nat.
- Hvor er her flot. - Ja. Du får bare gæsteværelset.
Indtil du finder din egen lejlighed.
- Jeg vil ikke være en snylter. - Det er du heller ikke.
Jeg skal bare lige finde mine ben igen.
Trent? Kan vi lige tale sammen?
Den hund kan vist ikke gå.
- Jeg giver dig vist ballade. - Det skal nok gå.
Liesl bliver nemt jaloux.
Kan vi sætte os lidt? Jeg er helt flad.
- Selvfølgelig. Er du okay? - Ja, jeg er bare ...
- Jeg arbejder nok for meget. - Undskyld mig.
- Trent siger, du er hundelufter? - Hvad er der sket med dig?
Det er bare ved siden af. Jeg går mere op i musikken.
- Har du så et band? - Nej, bare mig og min guitar.
- Hvor spiller du? - Jeg har ikke optrådt endnu.
Jeg arbejder på mine sange og på at udvide mit repertoire.
Du har musikken ved siden af, men arbejder rigtigt som hundelufter.
Liesl tissede ikke på noget. Men hun afmærkede sit territorium.
Jeg er klar til mad. Ned med skålen.
Sit. God dreng.
- Mums! Bedste måltid nogensinde. - Rolig, Max.
Færdig.
Trent!
- Hård dag? - Det var ikke så slemt.
- Jeg trænger vist bare til søvn. - Det er nok bare det.
Jeg havde lige spist mit livs bedste måltid.
Godt at have Trent tilbage.
Må jeg sige noget, du nok ikke bliver glad for?
- Ja. - Jeg tror, du lider af sceneskræk.
- Vent nu lidt, den lugt. - Jeg ...
Fint nok. Måske lider jeg lidt af sceneskræk.
Eller måske er mine sange bare ikke klar endnu?
Jeg kan huske den lugt fra mit liv som Molly.
Hvordan kan du vide, om de er klar, hvis du ikke spiller dem?
Hov. Sikke et sødt, lille nummer.
Der var lugten. Giv mig en godbid.
Har du set?
Hvor længe har du følt dig så udmattet?
Udmattet?
Faktisk lige siden jeg kom tilbage fra London.
- Det er nok bare jetlag. - Måske skulle du gå til lægen?
- For at sikre, at alt er okay. - Du vil bare tale om noget andet.
Jeg vil tænke over det, du sagde. Går du så til lægen?
- Okay. - Hallo. Du skylder mig en godbid.
Gloria, hold op med at ringe.
Kom ind.
Hej. Liesl er kommet hjem. Der er noget, jeg vil fortælle jer.
- Er de sikre på, det er kræft? - De er sikre.
Hvilken behandling er der?
Det var godt, de fandt det tidligt. Men jeg skal have kemo.
Skal du på hospitalet? Jeg er skrækslagen for hospitaler.
Så lad være med at få kræft.
Hvorfor griner du?
- Det var bare en joke. - Synes du, det er passende nu?
Jeg må have frisk luft.
Det skal nok gå.
- Hvad sagde hun? - Hun vil ikke være sygeplejerske.
Det var koldt sagt.
- Det er jeg ked af. - Måske er det kun godt.
Hun ville få det hele til at handle om sig selv.
Du kommer igennem det her.
- Ikke også? - Helt sikkert.
Tror jeg nok. Jeg kan stadig ikke fatte det.
- Jeg går ingen steder. - Tak, CJ.
Alt bliver godt igen.
De minder om Ethan og Hannah som unge. Vil de slikke hinanden?
Jeg skal på hospitalet, Max. Bagefter går vi en lang tur.
Trent tog væk, og CJ var også tit væk.
- Bliv, Max. - Hvorfor sagde du så "gå tur"?
Trent kom hjem og sov rigtig meget. Endnu mere end mig.
Tak.
Jeg blev ved med at bide der, hvor det kløede.
Sikke du tygger på det sted. Måske skal du til dyrlægen.
- Hvad siger du til den? - Den smager rigtig godt.
Nej, den smager forfærdeligt.
Lad mig smage den.
Den er slem!
Trent gik med udendørstøj, men var altid inde.
Han så åndssvag ud.
Beklager, Max. Så snart såret på benet er helet, tager vi den af.
Jeg ved snart ikke.
Når jeg tænker på at spille foran et publikum, hamrer mit hjerte.
Måske har jeg bare ikke det, der skal til.
Gid sengen var lavet af bacon.
Kan livet blive bedre?
Det er lægen.
Hej, doktor Robbins.
Hvad betyder det?
Okay. Tak. Det skal jeg gøre.
- Hvad sagde hun? - Hun sagde, mine prøver var flotte.
- Jeg er kræftfri. - Er du?
Jeg ved ikke, hvorfor vi er glade, men så er jeg også glad.
Kom her.
Trent gik tur med os igen. Det var skønt at have ham tilbage.
Gloria sender konstant sms'er. Hun kommer til New York.
- Skal du mødes med hende? - Det ved jeg ikke.
Det er flere år siden. Hun giver mig sådan et lavt selvværd.
Du lader hende fylde for meget. Hun er bare en person som alle andre.
Måske har du ret.
Du fik mig igennem mit kræftforløb. Du kan også klare Gloria.
Nu kan jeg være din støtte.
Slik så de ansigter.
Trent ...
Gør det. I vil jo begge to.
Du er en rigtig god ven.
Vil de da nogensinde ... Jeg kan lugte frisk hømhøm!
Hvorfor rystede CJ sådan? Det var ikke spor koldt.
- Hej. - Hej.
Sæt dig ned.
- Undskyld, jeg tog ham her med. - Helt i orden.
Hvor er du blevet smuk. Tak.
Og du bor sammen med Trent nu? Er I kærester?
Han har altid været vild med dig.
Nej. Vi er bare venner.
Og hvordan går det med musikken?
Jeg skriver bare sange og går og overvejer at lave et demobånd.
Det kan være skræmmende at skulle spille for et publikum.
- Jeg ved ikke rigtig, om jeg kan. - Du må prøve for at finde ud af det.
Hvad laver du her, Gloria? Jeg har altså ingen penge.
- Jeg vil ikke have penge af dig. - Gloria havde en ny følelse.
- Ikke vred, men trist. - Max, hun hader hunde.
- Må jeg godt holde ham? - Ja.
Vil du sidde hos mig?
Gloria trængte i den grad til en hund. Hun trængte til kærlighed.
Det må være rart at have en, der elsker dig så betingelsesløst.
Det har du nok haft brug for.
Ja.
Clarity, jeg ...
Jeg har nu været ædru i 9 måneder og 13 dage.
Og jeg var ikke nogen god mor.
Og det er jeg virkelig ked af.
Hvis du vil give mig lov, vil jeg gerne være en del af dit liv.
Jeg vil så gerne stole på dig.
Men jeg ved ikke, om jeg kan.
Det er din fars fødselsdag i næste uge. Det ved du måske ikke.
Og du har snart den alder, han havde, da han døde.
Det er ikke til at fatte.
Jeg har nogle breve fra ham, -
- som han skrev til mig, da jeg var gravid med dig.
Dine bedsteforældre gav mig dem.
Jeg synes, at du skal have dem.
Jeg blev så vred, da han døde.
Og bange. Jeg var helt fortabt.
Men nu er det gået op for mig, -
- at det er vigtigt for dig at vide, hvem han var. For han var ...
- Jeg vil ikke læse dem. - Jo, du vil.
Stol på mig denne ene gang.
Og jeg ved godt, at det nok vil tage lang tid ...
Men jeg håber, at du en dag kan tilgive mig.
Gloria er god til at klø bag ørerne.
Måske er der håb for hende.
Papiret lugtede af Hannahs dreng.
Jeg kom til at tænke på Ethan og Hannah og gården.
"Gloria, jeg savner dig. Jeg tror, jeg får jobbet hos Motorola.
Jeg har set en lejlighed ved parken, der vil være perfekt til babyen.
Vi er begge bange, men nu har jeg endelig lidt klarhed.
Vi er unge og forvirrede.
Men vi har hinanden og finder ud af det sammen.
Vi kan tilbringe sommeren hos mor og Ethan på gården.
Min mor vil hjælpe os supermeget.
Hun glæder sig sådan til at blive bedstemor.
Jeg glæder mig til at møde vores lille pige.
Hvordan gør man et barn stærkt og modigt -
- og får det til at tro på sig selv? Hun får meget givet med dig som mor.
Jeg har så mange drømme for hende og for os."
Tænk, at jeg følger min mors råd.
Men hvis jeg ikke prøver, så ved jeg det jo aldrig. Vel?
Nogle gange skal man bare være der.
Selvom ens ribben bliver mast, og man får trang til at strinte.
al den tvivl tvivl på mig selv
dukker op igen og igen
klarer ikke publikums blik
trækker genert mit stik
men i mit indre står flammer
jeg brænder op
for første gang nu der ta'r jeg det spring
kaster mig frygtløs ud
kan ikke gøre andet
for selv hvis jeg sku' styrte ned
vil jeg finde fred
kaster mig frygtløs ud
kan ikke gøre andet
for selv hvis jeg sku' styrte ned
jeg griber dette nu
kaster mig frygtløs ud
Du er rigtig god!
Hej! Du gjorde det.
Jeg er så stolt af dig. Er det ikke en god følelse?
Jeg føler mig lettet.
Sangen om dine bedsteforældres gård ramte mig.
- Har du været der? - Kun som baby.
Men da jeg læste min fars breve, kunne jeg næsten huske stedet.
Jeg vil gerne takke dig og Max for jeres hjælp og har fået en vild idé.
Skal vi ikke tage på roadtrip?
VELKOMMEN TIL MICHIGAN
Jeg elsker bilture. Men hvorfor er jeg bundet?
Jeg vil da stikke hovedet ud ad vinduet.
Han elsker at køre i bil.
De her lugte ...
Hvorfor sagde jeg ja til det her?
Man skal sige ja til så meget som muligt. Ikke?
Hvad mon en byhund synes om stedet her?
- Det er gården! Jeg er tilbage! - Skal vi se på stedet?
Jeg kan lugte hestehunde! Jeg kan lugte Hannah! Og min dreng!
Hejsa. Hvor kommer du fra?
Ethan, det er mig! Bailey, Bailey, Bailey!
- Hvad sker der herude? - Se nu der.
Hvor er du bare nuttet.
Hvem er din ejer?
Hej.
Du er vist min farmor Hannah.
- Ja, jeg er. - CJ?
- Hej. - Hej.
- Det er, som om jeg kender stedet. - Ja, selvfølgelig. Det er dit hjem.
CJ, du er blevet voksen.
- Er det din hund? - Ja, det er Max.
Pas på. Han kan godt være bidsk.
- Ja, du er da en dræberhund. - Nå ...
Jeg gjorde, som du sagde. Det tog lang tid, men jeg fik CJ hjem igen.
Hej.
Hej. Godt at møde jer.
- Hold da op. - Hvor er det smukt.
Se det her.
Hvor længe har I to så kendt hinanden?
Vi har været bedste venner, siden vi var ti.
- Så I er ikke ...? - Nej.
Nej, vi er bare venner.
Hvor ser jeg glad ud. Hvorfor holdt min mor mig væk fra jer?
Da din far døde, var Gloria så ung.
Hun følte vist, at verden var imod hende.
Hun kunne ikke se, at vi var på hendes side.
Jeg henter nogle flere fotoalbum. Tag lige Bailey.
Han hedder Max.
Okay ... Max så da.
Men hans rigtige navn er Bailey. Ikke også, bosshund?
- Nemlig. - Jeg elsker at blive kaldt det!
Jeg forstår bare ikke, hvordan min bosshund blev sådan en lille fyr.
Så min hund er faktisk din hund?
Han er lånt ud permanent. Til dig.
Bailey var Ethans hund, da han var dreng.
Han har altid sagt, at Bailey kom tilbage som en anden hund.
Han bragte os to sammen efter mange års adskillelse.
Og nu tror han, at Max er Bailey. Og Bailey er kommet med dig til os.
Hun tror, jeg er blevet gakgak.
Jo, du gør. Men jeg ved, hvad jeg taler om.
Du tror vist heller ikke på mig.
Der er meget, du ikke ved om den hund.
Jeg kan vise dig det.
- Kom, Bailey. - Kommer.
Det er længe siden sidst. Jeg plejede at gøre det stående.
- Er du klar? - Vi gør det! Ligesom vi plejede.
En ...
... to ... tre ... nu!
Siden hvornår er den så stor?
Ret fantastisk, ikke?
Men nu vejer bolden mere, end han gør.
- Vent nu lidt. Hvordan ...? - Jeg ved ikke, hvordan det sker.
Men da Bailey døde, sagde jeg, han skulle passe på dig.
Og beskytte dig. Og det tror jeg, han gjorde.
Ikke også, bosshund?
Det er ret underligt, når det bundfælder sig, ikke?
Trent? Trent!
Han er derovre. Jeg smutter! Jeg skal jo beskytte hende.
Trent. Trent!
Hvad er der galt?
Der er ikke noget galt.
Max var Molly, Trent. Derfor vidste han, du var syg.
- Hvad? - Max var Molly.
Og før Molly var han Ethans hund, Bailey.
Han var nok også Kleppert, som gav pote -
- og hjalp mig med at vinde 50 dollars.
Max bragte os sammen, Trent.
Han fandt mig, og så fandt han dig. Og så reddede han dit liv.
- For at vi kan være sammen. - Helt ærligt! Slik nu de ansigter.
- Er det muligt? - Nej. Det er fuldkommen umuligt.
Men det må være sandt.
Jeg elsker dig, Trent.
- Jeg har altid elsket dig. - Jeg har elsket dig for evigt.
Endelig!
Hej.
- Tak, Max. - Og Molly.
- Og Bailey. Og Kleppert. - De var alle sammen mig.
Jeg gjorde, hvad Ethan bad mig om.
Jeg passede på CJ, så hun fik et godt liv med et godt kobbel.
- Hvor er den flot. - Vil du høre sangen om dig, Max?
Jeg blev aldrig træt af at høre CJ sige mit navn.
Jeg har haft mange liv. Helt forskellige.
Nogle gange var jeg stor, og nogle gange var jeg lille.
- Over til mor. - Hej! Går det godt?
Der var mange op- og nedture. Gloria kom indimellem på besøg.
Jeg lærte hende at lege.
Ja, der er vovsen.
Så mange afskeder.
Han havde så tit været hos mig, når jeg skulle afsted.
Nu kunne jeg være hos ham.
Så mange mennesker.
Altid lod jeg de folk, jeg elskede, vide, hvor højt jeg elskede dem.
- Hvordan har han det? - Han har bare ligget der hele dagen.
- Du er en god dreng, Max. - Den allerbedste.
Hvor ville vi være uden dig?
Du er en god hund, Molly Max.
Du er sådan en god hund.
Da jeg lå der i min piges arme, kunne jeg mærke det ske igen.
Jeg vidste, jeg skulle sige farvel. Men jeg var ikke spor trist.
nær eller fjern
sidst eller først
jeg er her hos dig
Jeg vidste, det var sandt: Mit navn var Bailey.
Og Molly. Og Kleppert. Og Max.
Jeg var en god hund. En bosshund.
Min fineste opgave var at elske folk, -
- og at være her, nu, og elske dem for altid var min belønning.
Bosshund! Kom så her da.
Godt. Er du klar?
Nu! Sådan, bosshund.
Et par af vores venner for evigt
Oversættelse: Malene Hollnagel Scandinavian Text Service 2019